Корен коприве је жиличаст, стабло је усправно величине 1,5м. Листови су издужени, храпави, јајасти и тестерасто назубљени. Цвет је двополан, зелено-жуте боје, малих димензија и груписан у висеће цвасти. Цвета од јула до септембра. Семе је ситно и има велики потенцијал клијања и преживљавања неповољних услова. Карактеристично је то да је цела биљка прекривена маљама.
Често се у народу спомињу мртва коприва (Lamium) и црна коприва (Ballota nigra). Треба назначити да ове две биљке припадају породици Lamiaceae (уснатица) док обична коприва припада породици Urticaceae. Листови мртве коприве се користе у исхрани за припрему салата и супа, док се корен користи у справљању напитака јер је богат витамином Ц.